Lisaülesande punkti jõudes oleme tõusnud veel koha võrra, viiendaks, kaotades liidritele, IGAUŅU KOMANDA-le 23 minutit. Lisaülesandeid on lausa kaks - Viff ja Tanel võtavad ronimisvarustuse ja lähevad köieülesannet sooritama, meilt Tiiduga korjatakse ära kogu lisavarustus peale välgumihkli, antakse kahe peale üks teeküünal ja rattarogaini kaart ning saadetakse Ēdole  kindluse keldritesse kaarditükke otsima. Kaarditükkidelt pidavat saama infot rattarogaini punktide kohta.